København: Truer med nytt terrorangrep i flygeblader
«Snart vil Danmark bli rammet av terrorangrep som vil få 14. februar til å ligne guttestreker», står det på flygebladene, som er hengt opp ved kulturhuset Krudttønden og andre steder i København, ifølge dansk TV 2. – Jeg kan ikke uttale meg om innholdet, men vi etterforsker det. Vi har ikke mer å si om saken nå, sa Carsten Reenberg i Københavns Politi til nyhetsbyrået Ritzau fredag kveld.2 mennesker ble drept ta København 14. februar i år ble rammet av flere terrorangrep. Noen av sedlene var plassert ved et minnested til ære for filmskaperen Finn Nørgaard, skriver danske TV2. Nørgaard ble drept da en maskert gjerningsmann åpnet ild mot Krudttønden, mens debatten gikk om ytringsfrihet på innsiden. I tillegg ble tre politifolk ble såret. Bakgrunn:Lars Vilks: – Jeg tror jeg var målet Senere på natten ble en person skutt og drept da en person åpnet ild utenfor en jødisk synagoge i København sentrum. Tidlig morgen 15. februar ble gjerningsmannen skutt og drept av politiet. Senere samme dag ble flere personer pågrepet for å ha hjulpet terroristen.Flygebladene ble politianmeldt forrige tirsdag. København-politiet fjernet dem umiddelbart og har varslet Politiets Efterretningstjeneste (PET), som tilsvarer PST i Norge. Politiet i København har fortsatt ikke avsluttet den omfattende etterforskningen av terrorangrepene, skriver dansk TV2. (VG/NTB)
Dansk politi etterforsker nå flygeblader med skremmende budskap som er hengt opp rundt om i København.